SHBA: Mjedisi dhe energjitika, sfida për administratën në mandatin e dytë - 2004-11-28
Disa analistë dhe akademikë të njohur flasin në një libër të ri rreth këtyre çështjeve urgjente
Grupi Burimet për të Ardhmen është grupi që ka shkruar librin “Qëndrime të reja ndaj Energjisë dhe Mjedisit: Këshilla për politikat e Presidentit”. Çdonjë nga 25 esetë në këtë libër është shkrua para zgjedhjeve të vitit 2004. Bashkredaktori i këtij libri Paul Portney thotë se qëllimi ishte që të jipeshin opsione pa baza ideologjike. Ndër çështje të tjera të diskutuara në libër janë edhe roli i lëndëve të ripërpunuara të energjisë, vënia e një takse karboni për të ulur defiçitin buxhetor dhe një lloj sigurimi që do të nxiste uljen e përdorimit të makinave. Shumë nga esetë flasin për ngrohjen globale dhe varësinë e Amerikës nga nafta e importuar. Greg Easterbrook i institutit Brookings në Uashington thotë se Kongresi dhe Shtëpia e Bardhë do të pranonin më lehtë një program mbi çlirimin e karbonit nëse do të ishte i ngjashëm me programe të tilla të sukseshkme siç është ai që tani ndihmon për të kontrolluar shiun acid në pjesën verilindore të Shteteve të Bashkuara. Demokrati Jim Cooper ka shërbyer në bordin drejtues të grupit Burimet për të Ardhmen. Tani ai është anëtar i kongresit nga shteti Tenesidhe thotë se libri propozon ide të shëndosha që ka të ngjarë të bëhen ligje. Iain Murray është analist i politikave ndërkombëtare në Institutin Competitive Enterprise. Ai pret që kongresi, i cili tani ka një shumicë më të madhe republikane, të shkojë edhe më tej nga e djathta. Çështjet e energjisë dhe të mjedisit nuk luajtën ndonjë rol të rëndësishëm në zgjedhjet e vitit 2004. Por, siç thuhet në esetë e përfshira në këtë libër, këto çështje do të kenë një ndikim të madh në cilësinë e jetës në Shtetet e Bashkuara.